عالمی ادارہ صحت نے دوران میں زچگی موت کو یوں متعارف کرایا ہے "حمل کے 42 دنوں کے اندر عورت کی موت واقع ہوتی ہے تو وہ دوران میں زچگی موت کے زمرے میں آئے گا۔ موت کی وجہ کچھ بحی ہو سکتی ہے مگر اس کا تعلق حمل سے ہو۔ اگر کسی حادثہ کی وجہ ست موت ہوئئی تو وہ اس زمرہ میں نہیں آئے گا"

سی ڈی سی نے عالمی ادارہ صحت کی 42 کی مدت کو ایک برس کا دراز کیا ہے۔ حمل کامیاب ہو یا ناکام ہو اگر ایک سال کے اندر موت ہوئی ہے تو وہ دوران زچگی موت کے زمرے میں آئے گا۔

پھیلاو
------

سیمپل رجسٹریشن سسٹم کی 2016ء کی رپورٹ کے مطابق بھارت میں ایم ایم آر میں 2013ء کے مقابلہ 26.9 کی کمی واقع ہوئی ہے۔ 2011ء-2013ء میں 167 سے کم ہو کر ایم ایم آر کی شرح 2015ء-2017ء میں 122 رہ گئی ہے۔ اس طرح 2014ء-2016ء کے مقابلہ 6.15 فیصد کی کمی دیکھنے کو ملی ہے۔ ذیل کے جدول میں مزید تفصیل درج ہے۔

|  |  |  |  |  |  |
| --- | --- | --- | --- | --- | --- |
| ایم ایم آر (فی 100000 زندہ ولادتیں) | **2004-06** | **2007-09** | **2010-12** | **2011–13** | **2014–16** |
| **کل (بھارت)** | **254** | **212** | **178** | **167** | **130** |
| آسام | 480 | 390 | 328 | 300 | 237 |
| بہار/جھارکھنڈ | 312 | 261 | 219 | 208 | 165 |
| مدھیہ پردیش/چھتیس گڑھ | 335 | 269 | 230 | 221 | 173 |
| اوڈیشہ | 303 | 258 | 235 | 222 | 180 |
| راجستھان | 388 | 318 | 255 | 244 | 199 |
| اترپردیش/اتراکھنڈ | 440 | 359 | 292 | 285 | 201 |
| ای اے جی اور آسام (مجموعی) | 375 | 308 | 257 | 246 | 188 |
| آندھراپردیش | 154 | 134 | 110 | 92 | 74 |
| تیلنگانہ |  |  |  |  | 81 |
| کرناٹک | 213 | 178 | 144 | 133 | 108 |
| کیرل | 95 | 81 | 66 | 61 | 46 |
| تمل ناڈو | 111 | 97 | 90 | 79 | 66 |
| جنوبی ہند (مجموعی) | 149 | 127 | 105 | 93 | 77 |
| گجرات | 160 | 148 | 122 | 112 | 91 |
| ہریانہ | 186 | 153 | 146 | 127 | 101 |
| مہاراشٹر | 130 | 104 | 87 | 68 | 61 |
| پنجاب | 192 | 172 | 155 | 141 | 122 |
| مغربی بنگال | 141 | 145 | 117 | 113 | 101 |
| دیگر ریاستیں | 206 | 160 | 136 | 126 | 97 |
| دیگر (مجموعی) | 174 | 149 | 127 | 115 | 93 |

وجوہات
------

بھارت میں زچگی کی بڑھتی ہوئی اموات متعدد معاشرتی اور طبی عوامل کا نتیجہ ہیں۔ ابھی تک ملک کے دیہی اور دور دراز علاقوں میں نوعمر خواتین کی شادی اور حمل کے واقعات بہت زیادہ ہیں اور اسی وجہ سے نوعمر اور ناخواندہ ماؤں اور جن علاقوں میں مشکل سے زندگی گزار رہی ہے ان میں بھی بچے کی پیدائش کے دوران میں ہی مرنے کا زیادہ امکان ہے۔ ایک اندازے کے مطابق ، بھارت میں ، ہر سال حمل سے متعلق وجوہات کی بنا پر 44000 خواتین کی اموات ہوتی ہے۔ اور زچگی کی اموات کا 50-98 ٪ آبسٹٹرک امراض کے ناجائز انتظامات کی وجہ سے ہوتا ہے۔حمل سے متعلق اہم وجوہات پوسٹپارٹم ہیمورج (24٪) ہیں۔ اینیمیا ، ملیریا اور دل کی بیماری جیسے بالواسطہ اسباب (20٪)؛ انفیکشن (15٪)؛ غیر محفوظ اسقاط حمل(ابارشن) (13٪)؛ ایکلیمپسیا (12٪)؛ آبسٹرکٹڈ لیبر (8٪)؛ اور ایکٹوپک پریگننسی ، امبولزم اور تخدیر سے جڑی پیچیدگیاں (8٪)

بھارت میں زچگی کی اموات کی وجوہات
تھری ڈیلیز" ماڈل نے تجویز پیش کی ہے کہ حمل سے متعلق اموات میں تاخیر کی وجہ:

1. نگہداشت حاصل کرنے کا فیصلہ کرنا
2. وقت پر نگہداشت تک پہنچنا اور
3. مناسب اور ضروری علاج حاصل کرنا ہیں۔

پہلی تاخیر والدہ کے، کنبے یا برادری کی طرف سے ہوتی ہے جس میں دیکھ بھال کی ضرورت کو تسلیم نہ کیا جاسکنا یا جان لیوا حالت کے آثار کو نظر انداز کیا جانا شامل ہے۔ چونکہ زیادہ تر اموات لیبر یا پیدائش کے دوران یا پہلے 24 گھنٹوں کے بعد کے پوسٹپارٹم میں ہوتی ہیں ، ایمرجنسی صورت حال کو تسلیم کرنا بہت ضروری ہوتا ہے ، تاہم جب تک کہ کنبہ کو یہ پتہ چل جاتا ہے کہ مریض کو طبی مدد کی ضرورت ہے ،پہلے ہی نقصان ہو چکا ہوتا ہے۔ دوسری تاخیر وقت پر صحت کی سہولیات تک پہنچنے میں ہو سکتی ہے جو آس پاس کے آس پاس سہولیات کی کمی وغیرہ کی وجہ سے ہو سکتی ہے۔ تیسری تاخیر صحت کی سہولت ، ناکافی دیکھ بھال یا ایمرجنسی میں غیر موزوں علاج سے ہوتی ہے۔ اسپتال کے ٹریننگ یافتہ عملے کی ناکافی تعداد ، مناسب سامان کی عدم فراہمی اور ایمرجنسی دوا اور ڈیلیوری کٹ کی کمی وغیرہ شامل ہیں۔

بچاو کے طریقے
-------------

ایم ایم آر کو مریضوں ، کنبہ ، صحت سے متعلق پیشہ ور افراد اور حکومت کی مشترکہ کوشش سے کم کیا جا سکتا ہے۔ پہلا اہم اقدام وقت سے پہلے ہونے والی شادیوں ، نوعمری میں حمل ، بار بار حمل کے خلاف معاشرتی شعور بیدار کرنا اور عام طور پر بالخصوص صحت اور جنسی تعلقات سے متعلق بچوں کی تعلیم کی اہمیت پر زور دینا ہے۔ حکومت کو چاہیے کہ وہ خاندانی منصوبہ بندی کے پروگراموں کے نفاذ کی حوصلہ افزائی کرے ، دیہی اور کم آمدنی والے علاقوں میں زچگی اور بچوں کی صحت کی خدمات فراہم کریں۔ دیہی برادری کی سطح پر ایم سی ایچ کی دیکھ بھال کے معیار (مناسب جانکاری ، دھڑکن ، بلڈ پریشر اور جنین کے دل کی اسکریننگ ، رسک فیکٹر اسکریننگ اور ریفرل) جہاں پہلے سے موجود ہے اسے بہتر بنایا جانا چاہیے۔ بنیادی طور پر زچگی اور ولادت کے انتظام میں عملی مہارتوں پر حامل طبیات اور امراض نسواں کی تربیت "دایوں" یا مقامی خاتون کو فراہم کی جانی چاہیے خاص طور پر جو گھر پر ولادت کرا تی ہیں ، حالانکہ گھر میں ولادت کرانے کی حوصلہ شکنی ہونی چاہیے۔ ایمرجنسی دیکھ بھال اور مناسب ریفرل کی دستیابی کے ساتھ ابتدائی بطی سہولیات (پی ایچ سی) کی سطح پر نگہداشت کے معیار میں بہتری لائی جانی چاہیے۔ اسپتال میں ڈیلیوری کٹس اور ایمرجنسی دوائیں ہونی چاہیے۔ زچگی اور ولادت ، جو پیچیدگیوں کا سب سے نازک دورہوتا ہے؛ کے دوران میں اسپتال کے عملے کو دیکھ بھال میں اچھی طرح سے تربیت دی جانی چاہیے۔ ایمرجنسی صورت حال اور کمیونٹی پر مبنی ڈیلیوری جھونپڑیوں کا انتظام کرنے کی صورت میں خون کی دستیابی ہونی چاہیے جو گھر کے قریب ڈیلیوری کے لیے صاف اور محفوظ مقام فراہم کرسکتی ہے اور زیادہ خطرہ والی ماؤں کے لیے اسپتالوں میں زچگی کے منتظر کمرے مل سکتے ہیں۔ مزید یہ کہ ،سبھی حاملہ خواتین کے پاس 3 اے این سی اور 3 پی این سی کو لازمی طور پر دورہ کرکے انکی حوصلہ افزائی کی جانی چاہیے۔

صحت کے عوامی اقدامات
--------------------

محفوظ اورمامون ماحول فراہم کرنے کے لیے حکومت نے صحت عامہ کے متعدد اقدامات اٹھاے ہیں۔ ان میں سے کچھ اقدامات - جننی سرچھا یوجنا (جے ایس وائی) ، پردھان منتری ما ترو وندنا یوجنا (پی ایم ایم وی وائی) ، پردھان منتری سرچھت ما ترتوا ابھیا ین (پی ایم ایس ایم اے) پوشن ابھیان اور لکشیہ۔ حکومت نے سڑکوں کو بہتر بنانے اور پی ایچ سی میں مفت ایمبولینس خدمات کی فراہمی کے ذریعے ملک کے بنیادی ڈھانچے کی بہتری کے لیے بھی اقدامات اٹھائے ہیں۔

حوالہ جات
---------

1. ↑  "Health statistics and information systems: Maternal mortality ratio (per 100 000 live births)"۔ World Health Organization۔ اخذ شدہ بتاریخ جون 17, 2016  تحقق من التاريخ في: `|access-date=` (معاونت)
2. ↑
3. ↑
4. ↑  "آرکائیو کاپی"۔ 15 جنوری 2020 میں اصل سے آرکائیو شدہ۔ اخذ شدہ بتاریخ 20 جنوری 2020  الوسيط `|url-status=` تم تجاهله (معاونت)
5. ↑  "آرکائیو کاپی"۔ 15 جنوری 2020 میں اصل سے آرکائیو شدہ۔ اخذ شدہ بتاریخ 20 جنوری 2020  الوسيط `|url-status=` تم تجاهله (معاونت)
6. ↑  Thaddeus, Sereen; Maine, Deborah (1994-04-01)۔ "Too far to walk: Maternal mortality in context"۔ Social Science & Medicine. 38 (8): 1091–1110.